CELEX: C2005/057/55
Language: fi
Date: 2005-03-05 00:00:00
Title: Asia T-486/04: Christos Michailin 13.12.2004 Euroopan yhteisöjen komissiota vastaan nostama kanne

5.3.2005   
            
            
               FI
            
            
               Euroopan unionin virallinen lehti
            
            
               C 57/32
            
         Christos Michailin 13.12.2004 Euroopan yhteisöjen komissiota vastaan nostama kanne
   (Asia T-486/04)
   (2005/C 57/55)
   Oikeudenkäyntikieli: ranska
   Christos Michail, kotipaikka Bryssel, on nostanut 13.12.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Haralambos Meidanis.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa vastaajan 20.3.2004 tekemän päätöksen, joka koskee kantajan 20.11.2003 esittämän henkilöstösääntöjen 24 artiklaan perustuvan avustamista koskevan vaatimuksen implisiittistä hylkäämistä, ja 13.9.2004 tekemän päätöksen, joka koskee kantajan tekemän valituksen hylkäämistä;
            
         
               —
            
            
               päättää oikeudenkäyntikulujen korvaamisesta.
            
         Oikeudelliset perusteet ja pääasialliset perustelut
   Kantaja, joka on komission virkamies, on esittänyt 20.11.2003 henkilöstösääntöjen 24 artiklaan perustuvaa avustamista koskevan vaatimuksen väittäen, että hän on kärsinyt toimielimensä hallinnon henkisestä ahdistelusta. Kanteellaan hän vaatii tämän vaatimuksen implisiittistä hylkäämistä koskevan päätöksen sekä hänen henkilöstösääntöjen 90 artiklan 2 kohdan perusteella tekemänsä valituksen hylkäämistä koskevan päätöksen kumoamista.
   Kantata väittää, ettei vastaaja ole hyväksynyt hänen yhteisön yhteisrahoituksen alan tarkastamiseen ja valvontaan liittyviä säännönvastaisuuksia koskevia kantelujaan, vaan on sitä vastoin nimenomaan hänen kantelujensa vuoksi menetellyt häntä kohtaan tavalla, jonka tarkoituksena on uhkailla häntä ja vaarantaa hänen urakehityksensä. Hän vetoaa kanteensa tueksi henkilöstösääntöjen 12 a, 21 a, 22 b ja 24 artiklaan, varainhoitoasetuksen säännöksiin, moitteetonta varainhoitoa ja komission taloudellisten etujen suojaamista koskevaan periaatteeseen, henkilöstön oikeudenmukaista ja tasapuolista kohtelua koskevaan periaatteeseen sekä komission ilmeiseen arviointivirheeseen.